CELEX: 32010R0216
Language: fi
Date: 2010-03-15 00:00:00
Title: Komission asetus (EU) N:o 216/2010, annettu 15 päivänä maaliskuuta 2010 , muuttoliikettä ja kansainvälistä suojelua koskevista yhteisön tilastoista annetun Euroopan parlamentin ja neuvoston asetuksen (EY) N:o 862/2007 täytäntöönpanosta siltä osin kuin on kyse oleskelulupien myöntämisperusteiden määrittelemisestä (ETA:n kannalta merkityksellinen teksti)

16.3.2010   
            
            
               FI
            
            
               Euroopan unionin virallinen lehti
            
            
               L 66/1
            
         KOMISSION ASETUS (EU) N:o 216/2010,
   annettu 15 päivänä maaliskuuta 2010,
   muuttoliikettä ja kansainvälistä suojelua koskevista yhteisön tilastoista annetun Euroopan parlamentin ja neuvoston asetuksen (EY) N:o 862/2007 täytäntöönpanosta siltä osin kuin on kyse oleskelulupien myöntämisperusteiden määrittelemisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muuttoliikettä ja kansainvälistä suojelua koskevista yhteisön tilastoista 11 päivänä heinäkuuta 2007 annetun Euroopan parlamentin ja neuvoston asetuksen (EY) N:o 862/2007 (1) ja erityisesti sen 10 artiklan 2 kohdan c alakohdan,
   sekä katsoo seuraavaa:
   
               (1)
            
            
               Jotta hallinnollisista lähteistä saatavat jäsenvaltioiden oleskelulupia koskevat tilastotiedot olisivat vertailukelpoisia ja jotta yhteisön tasolla voitaisiin laatia luotettavia katsauksia, luvan myöntämisperusteet on määriteltävä samalla tavoin kaikissa jäsenvaltioissa.
            
         
               (2)
            
            
               Asetuksen (EY) N:o 862/2007 mukaisesti komission olisi määriteltävä luvan myöntämisperusteet.
            
         
               (3)
            
            
               Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 862/2007 6 artiklan 1 kohdan a alakohdan mukaiset oleskelulupien myöntämisperusteet vahvistetaan tämän asetuksen liitteessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 199, 31.7.2007, s. 23.
   
      LIITE
      
         Oleskeluluvan myöntämisperusteiden luettelo
      
      1.   Perheen muodostamiseen ja yhdistämiseen liittyvät perusteet
      
      1.1   Muutto EU:n kansalaisen luokse
      
                  1.1.1
               
               
                  puolisona/parisuhteen osapuolena
               
            
                  1.1.2
               
               
                  lapsena (alaikäisenä/aikuisena)
               
            
                  1.1.3
               
               
                  muuna perheenjäsenenä
               
            1.2   Muutto sellaisen henkilön luokse, joka ei ole EU:n kansalainen
      
                  1.2.1
               
               
                  puolisona/parisuhteen osapuolena
               
            
                  1.2.2
               
               
                  lapsena (alaikäisenä/aikuisena)
               
            
                  1.2.3
               
               
                  muuna perheenjäsenenä
               
            2.   Koulutukseen ja opiskeluun liittyvät perusteet
      
      2.1   Opiskelija (kolmansien maiden kansalaisten opiskelua, opiskelijavaihtoa, palkatonta harjoittelua tai vapaaehtoistyötä varten tapahtuvan maahanpääsyn edellytyksistä 13 päivänä joulukuuta 2004 annetun neuvoston direktiivin 2004/114/EY (1)
         2 artiklan b alakohdassa olevan määritelmän mukaisesti)
      
      2.2   Muut koulutukseen liittyvät perusteet
      3.   Korvausta vastaan harjoitettuun toimintaan liittyvät perusteet
      
      3.1   Korkeasti koulutettu työntekijä
      3.2   Tutkija (kolmansien maiden kansalaisten erityisestä maahanpääsymenettelystä tieteellistä tutkimusta varten 12 päivänä lokakuuta 2005 annetun neuvoston direktiivin 2005/71/EY (2) 2 artiklan d alakohdassa olevan määritelmän mukaisesti)
      3.3   Kausityöntekijä
      3.4   Muu korvausta vastaan harjoitettu toiminta
      4.   Muut perusteet
      
      4.1   Kansainvälistä suojelua saavan henkilön asema
      4.2   Yksinomaan oleskelu
      4.3   Muut perusteet
      
         (1)  EUVL L 375, 23.12.2004, s. 12.
      
         (2)  EUVL L 289, 3.11.2005, s. 15.